I USA har det vakt furore, at myndighederne har fri adgang til oplysninger om almindelige menneskers telefonsamtaler og internetkommunikation.

Mange amerikanere mener, at der er tale om en krænkelse af deres frihedsrettigheder, ligesom en række europæiske politikere har kritiseret, at de amerikanske efterretningstjenester også kan hente oplysninger om såvel europæere, der bruger servere hos blandt andre Google, Facebook, Apple og Microsoft.

Herhjemme peger både en juraekspert og formanden for de it-professionelles fagforbund på, at de danske myndigheder har adgang til de samme oplysninger, som vækker vrede i USA.